3

שלב 1: מכירה פומבית חטיפים (6 דק׳)

מטרת הניסוי היא ללמוד את העדפות המזון שלך. כעת נספק הוראות מפורטות לגבי החלק הראשון.

ליד עמדת המחשב שלך יש 10 שקלים . הכסף הזה הוא שלך כעת ועימו תורשה/י לרכוש אוכל מאיתנו כאילו היינו המכולת שלך. תוכל/י לשמור לעצמך כל סכום כסף שלא תבזבז/י.

הניסוי היום מחולק למספר חלקים. הוראות מפורטות יינתנו לך לפני תחילת כל חלק. ההוראות יופיעו על המסך ויהיה לך כל הזמן שתצטרך/י על מנת לקרוא אותן. בנוסף, לפני כל חלק יהיה שלב הדגמה קצר. אם אינך מבין/ה את ההוראות לפני חלק כלשהו בניסוי, אל תהסס/י לפנות אל הנסיין/ית ולשאול אותו/ה כל שאלה שתרצה/י.

***חלק 1: מכירה פומבית (כ-6 דקות)***

נקיים מכירה פומבית של פרטי מזון. נראה לך תמונות של 60 חטיפים שונים, כל אחד בנפרד. עבור כל חטיף תוכל/י להציע סכום כסף על ידי שימוש בעכבר ובחירת סכום כסף בין 0 ל-10 שקלים. למרות שתציע/י מחיר לכל 60 הפריטים, בסופו של דבר תורשה לקנות רק אחד מהם. בסוף הניסוי נבחר חטיף אחד באופן אקראי והמחיר שהצעת עליו הוא היחיד שייחשב. מכיוון שאינך יודע/ת איזה חטיף זה יהיה, כדאי לך להתייחס לכל חטיף כאילו הוא היחיד שייחשב.

מכיוון שחטיף אחד בלבד ייבחר, אין לך צורך לדאוג לחלק את תקציב 10 השקלים שלך על פני כל החטיפים. חשוב/חשבי על כך כאילו ברשותך 10 שקלים לכל חטיף, ושאל/י את עצמך כמה מתוכם ברצונך להוציא על החטיף המוצג, כי זה עשוי להיות החטיף שתקבל/י הזדמנות לקנות.

כללי המכירה הפומבית:

בכל מכירה פומבית יש כלל שקובע את המחיר בו נמכרים הפריטים. המכירה הפומבית הזו אינה שונה.

הכלל מעט לא רגיל, אבל השלכותיו פשוטות. אין שום דרך "לשחק" את המכירה הפומבית, הדבר **הטוב** **ביותר** שתוכל/י לעשות עבור כל חטיף הוא לשאול את עצמך כמה תהיה מוכן לשלם כדי לאכול את **הפריט המסוים הזה** בסוף הניסוי, ואז להציע את המחיר הקרוב ביותר לערך הזה.

מה הכלל? בסוף הניסוי, לאחר שהפריט שנחשב ייבחר, המחשב יבחר סכום בין 0 ל-10 שקלים בקפיצות של חצאי שקלים. אם המחיר שהצעת יהיה נמוך או שווה לסכום שהמחשב יבחר, **לא** תקבל/י את החטיף, ולא תצטרך/י לשלם כלום. אם המחיר שהצעת יהיה גבוה יותר מהסכום שהמחשב בחר, תוכל/י לרכוש את הפריט בסכום הנמוך יותר (שהמחשב בחר).

מדוע יהיה זה לטובתך להציע את המחיר האמיתי שתהיה מוכן/ה לשלם כדי לאכול את הפריט בסוף הניסוי?

ייתכן ואת/ה חושב/ת שהאסטרטגיה הטובה ביותר היא להציע מחיר נמוך יותר מכמה שהפריט שווה לך. זה **לא נכון.**

המחיר שתשלם/י ייקבע על ידי הסכום שיבחר המחשב, לא על ידי ההצעה שלך. לכן, הפחתת המחיר שתציע/י לא תוכל להשפיע על המחיר שתשלם/י, אבל עשויה לגרום לך לאבד את ההזדמנות לרכוש את הפריט הזה במחיר "טוב".

לדוגמא, נניח שהסיכוי לאכול את החטיף בסוף הניסוי שווה מבחינתך 7 שקלים. אם תציע/י את הערך האמיתי של החטיף עבורך (7 שקלים), תקבל/י את הפריט רק אם המחשב יבחר מספר נמוך מ-7 שקלים (למשל 5 שקלים) ותשלם/י את המחיר המופחת של 5 שקלים. לא תקבל/י את הפריט אם המחשב יבחר את הסכום 7 שקלים או יותר. כתוצאה מכך, הצעת מחיר המתאים לערך האמיתי של החטיף עבורך תגרום לך ל"רווח" מכיוון שבסופו של דבר תשלם/י פחות מכמה שהחטיף שווה עבורך. כמובן, לא כדאי לך להציע מחיר גבוה יותר מהערך האמיתי של החטיף עבורך, מכיוון שכך תסתכן/י בתשלום גבוה יותר מכמה שאת/ה מוכן/ה לשלם.

**אנא כבה/י את הטלפון הסלולרי שלך כעת כדי שדעתך לא תוסח במהלך הניסוי.**

כעת נציג שלב הדגמה של המכירה הפומבית.

אנא **מקם/י את הצעת המחיר שלך באמצעות העכבר** כדי להתנסות בתהליך. הבחירות אינן מוגבלות בזמן, אך בבקשה נסה/י לבצען מהר ככל הניתן.